CELEX: 32020D1051
Language: sl
Date: 2020-07-16 00:00:00
Title: Izvedbeni sklep Komisije (EU) 2020/1051 z dne 16. julija 2020 o zaključku ponovne preiskave za ugotavljanje absorpcije v zvezi z uvozom nekaterih izdelkov iz litega železa s poreklom iz Ljudske republike Kitajske

17.7.2020   
               
               
                  SL
               
               
                  Uradni list Evropske unije
               
               
                  L 230/24
               
            
         IZVEDBENI SKLEP KOMISIJE (EU) 2020/1051
         z dne 16. julija 2020
         o zaključku ponovne preiskave za ugotavljanje absorpcije v zvezi z uvozom nekaterih izdelkov iz litega železa s poreklom iz Ljudske republike Kitajske
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), ter zlasti členov 9(1) in 12 Uredbe,
         ob upoštevanju naslednjega:
         1.   POSTOPEK
         
                     (1)
                  
                  
                     Komisija je 18. decembra 2019 napovedala ponoven začetek protidampinške preiskave v zvezi z uvozom nekaterih izdelkov iz litega železa s poreklom iz Ljudske republike Kitajske z objavo obvestila o ponovnem začetku preiskave v Uradnem listu Evropske unije (2) (v nadaljnjem besedilu: obvestilo o ponovnem začetku preiskave).
                  
               
                     (2)
                  
                  
                     Komisija je preiskavo ponovno začela na podlagi zahtevka, ki ga je vložilo osem proizvajalcev Unije (v nadaljnjem besedilu: vložniki), ki predstavljajo več kot 25 % celotne proizvodnje nekaterih izdelkov iz litega železa v Uniji. Zahtevek je vseboval dokaze o tem, da so se kitajske izvozne cene nekaterih izdelkov iz litega železa po obdobju prvotne preiskave in uvedbi začasnih protidampinških dajatev znižale in da je bilo gibanje cen pri nadaljnji prodaji na trgu Unije nezadostno. Ti dokazi so zadostovali za utemeljitev ponovnega začetka preiskave.
                  
               
                     (3)
                  
                  
                     Komisija je v obvestilu o ponovnem začetku preiskave zainteresirane strani pozvala, naj se ji javijo, če želijo sodelovati v ponovni preiskavi. Poleg tega je o ponovni preiskavi za ugotavljanje absorpcije posebej obvestila vložnike, znane proizvajalce izvoznike, znane uvoznike in organe Ljudske republike Kitajske ter jih povabila k sodelovanju.
                  
               2.   UMIK PRITOŽBE IN ZAKLJUČEK POSTOPKA
         
                     (4)
                  
                  
                     Vložniki so z dopisom z dne 15. maja 2020 Komisijo obvestili o umiku zahtevka.
                  
               
                     (5)
                  
                  
                     V skladu s členom 9(1) osnovne uredbe se postopek lahko zaključi, če je zahtevek umaknjen, razen če tak zaključek ne bi bil v interesu Unije.
                  
               
                     (6)
                  
                  
                     V ponovni preiskavi za ugotavljanje absorpcije ni bilo ugotovljeno, da zaključek postopka ne bi bil v interesu Unije.
                  
               
                     (7)
                  
                  
                     Komisija je zato sklenila, da bi bilo treba ponovno preiskavo za ugotavljanje absorpcije v zvezi z uvozom nekaterih izdelkov iz litega železa s poreklom iz Ljudske republike Kitajske v Unijo zaključiti brez spremembe veljavnih ukrepov.
                  
               
                     (8)
                  
                  
                     Zainteresirane strani so bile o tem ustrezno obveščene in so imele možnost predložiti svoje pripombe. Vendar zainteresirane strani niso predložile pripomb, ki bi kazale, da zaključek ponovne preiskave za ugotavljanje absorpcije ne bi bil v interesu Unije.
                  
               
                     (9)
                  
                  
                     Ta sklep je v skladu z mnenjem odbora, ustanovljenega s členom 15(1) osnovne uredbe –
                  
               SPREJELA NASLEDNJI SKLEP:
         
            Člen 1
            Ponovna preiskava za ugotavljanje absorpcije v zvezi z uvozom nekaterih izdelkov iz litega železa, ki se trenutno uvrščajo pod oznaki KN ex 7325 10 00 (oznaka TARIC 7325100031) in ex ex73259990 (oznaka TARIC 7325999080), s poreklom iz Ljudske republike Kitajske se zaključi.
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 16. julija 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Obvestilo o ponovnem začetku protidampinške preiskave v zvezi z uvozom nekaterih izdelkov iz litega železa s poreklom iz Ljudske republike Kitajske (UL C 425, 18.12.2019, str. 9).